Uredba Komisije (EGS) št. 3944/92

z dne 30. decembra 1992

o uvedbi sistema dvojne kontrole za nadzor nad nekaterimi tekstilnimi izdelki s poreklom iz Bangladeša

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 4136/86 z dne 22. decembra 1986 o skupnih pravilih za uvoz nekaterih tekstilnih izdelkov s poreklom iz tretjih držav [1], kakor je bila nazadnje spremenjena z Uredbo Komisije (EGS) št. 1539/92 [2], in zlasti člena 13 Uredbe,

ker člen 13 Uredbe (EGS) št. 4136/86 predvideva možnost posvetovanj ob goljufijah ali izogibanju določbam sporazumov o tekstilu, sklenjenih med Evropsko gospodarsko skupnostjo in tretjimi državami dobaviteljicami;

ker je zbranih zadosti dokazov, da lahko verjamemo, da prihaja v velikem obsegu do goljufij in izogibanja določbam sporazumov z Bangladešem, zlasti kar zadeva določitev porekla tekstilnih izdelkov;

ker je bil po posvetovanjih z bangladeškimi organi parafiran sporazum v obliki izmenjave pisem, ki vzpostavlja sistem dvojne kontrole za nadzor nad pošiljkami tekstilnih izdelkov iz kategorij 4, 6 in 8, vendar na tej stopnji brez pogajanj o količinskih omejitvah;

ker je Svet 30. decembra 1992 v imenu Skupnosti odobril sporazum med Bangladešem in Evropsko gospodarsko skupnostjo v obliki izmenjave pisem o uvedbi sistema dvojne kontrole za nadzor nad vsemi izvozi iz zgoraj navedenih kategorij;

ker Priloga VI k Uredbi (EGS) 4136/86 predpisuje določbe o izvajanju sistema dvojne kontrole, pa tudi o obliki in izdelavi izvoznih dovoljenj;

ker je treba za opredelitev, da se izvozna dovoljenja, ki jih morajo izdati bangladeške oblasti, ne nanašajo na izdelke, za katere veljajo omejitve, spremeniti izvozna dovoljenja, kjer je to ustrezno;

ker uvedba sistema dvojne kontrole ne sme preprečiti uvoza pošiljk izdelkov iz kategorij 4, 6 in 8 v Skupnost, ki so bile odpremljene iz Bangladeša pred datumom začetka veljavnosti te uredbe;

ker so ukrepi, predvideni s to uredbo, v skladu z mnenjem Odbora za tekstil,

SPREJELA NASLEDNJO UREDBO:

Člen 1

Brez poseganja v določbo člena 2 se za uvoz kategorije izdelkov s poreklom iz Bangladeša, navedenih v Prilogi 1 k tej uredbi, v Skupnost do 31. decembra 1992 uporablja sistem dvojne kontrole, opisan v Prilogi VI k Uredbi (EGS) št. 4136/86.

Člen 2

Izdelki iz člena 1, ki so bili odpremljeni iz Bangladeša v Skupnost pred datumom začetka veljavnosti te uredbe in še niso bili sproščeni v prosti promet, se sprostijo v prosti promet ob predložitvi tovornega lista ali druge prevozne listine, ki dokazuje, da je bila pošiljka dejansko odpremljena pred navedenim datumom.

Člen 3

Obrazec izvoznega dovoljenja, ki je priložen Prilogi VI k Uredbi 4136/86, se za namene te uredbe nadomesti z obrazcem, opredeljenim v Prilogi II k tej uredbi.

Člen 4

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. decembra 1992

Za Komisijo

Frans Andriessen

Podpredsednik

[1] UL L 387, 31.12.1986, str. 42.

[2] UL L 163, 17.6.1992, str. 9.

--------------------------------------------------

PRILOGA I

Kategorija | Oznaka KN 1993 | Poimenovanje | Država članica |

4 | 610510006105201061052090610590106109100061099010610990306110201061103010 | Srajce, T-majice, lahki, fino pleteni puloverji s puli ovratnikom, polo ovratnikom ali želvjim izrezom (razen iz volne ali fine živalske dlake), spodnje majice in druge majice, pletene ali kvačkane | EGS |

6 | 6203411062034190620342316203423362034235620342906203431962034390620349196203495062046110620462316204623362046239620463186204691862113242621133426211424262114342 | Tkane jahalne hlače (pumparice), kratke hlače, razen kopalnih hlačk in hlač (vključno hlače za prosti čas), za moške ali dečke; tkane hlače in hlače za prosti čas, iz volne, bombaža, umetnih ali sintetičnih vlaken, za ženske ali deklice; spodnji deli podloženih trenirk razen kategorije 16 ali 29, iz bombaža, umetnih ali sintetičnih vlaken | EGS |

8 | 620510006205200062053000 | Srajce za moške ali dečke, iz volne, bombaža, umetnih ali sintetičnih vlaken, razen pletenih ali kvačkanih | EGS |

--------------------------------------------------

ANEXO IIBILAG IIANHANG IIΠΑΡΑΡΤΗΜΑ IIANNEX IIANNEXE IIALLEGATO IIBIJLAGE IIANEXO II

+++++ TIFF +++++

--------------------------------------------------